《竹云洞》
宋代·陈舜俞

长干龙老长龙孙，竹里阴阴锁昼云。
莫问何年初入洞，由来一日可无君。
清围栏槛喧难入，翠滴衣裾静欲闻。
会得岁寒看苦节，凭谁吟对雪缤纷。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。